जिले की 50 फीसदी अानावरी, बीमा कंपनी को बगैर मुआवजा दिए मिलेंगे नौ करोड़
70 हजार से ज्यादा किसानों से प्रीमियम के तौर पर नौ करोड़ 16 लाख रुपए लेने वाली बीमा कंपनी को किसी भी किसान को बीमा का लाभ यानी मुआवजा देने की नौबत नहीं आएगी। अानावरी के आंकड़े और भू-अभिलेख अधिकारी के बयान और बीमा कंपनी की निश्चिंतता से तो यहीं लग रहा है। किसान रोज ही धान के कम पैदावार की शिकायत करने कलेक्टोरेट के चक्कर लगा रहे हैं लेकिन जिला प्रशासन ने आनावरी की फाइनल रिपोर्ट राज्य शासन को भेज दिया है। जिसमें आनावरी 50 फीसदी बताया गया है।
खरीफ सीजन में प्रधानमंत्री किसान फसल बीमा योजना में जिले के अऋणी व ऋणी का बीमा कराने का टारगेट दिया गया। 51 हजार 488 ऋणी जबकि 18 हजार 998 अऋणी किसानों का बीमा भी कराया गया। इस तरह 70 हजार 486 किसानों का बीमा कर उनसे प्रीमियम के तौर पर कुल 9 करोड़, 16 लाख, 80 हजार रुपए लिए गए। हर किसान से औसत 1300.68 रुपए लिए गए। इस बार मौसम ने किसानों को परेशान किया। खेती की शुरुआत और बीच में बारिश ठीक से नहीं हुई लेकिन अंत में अच्छी बारिश होने से खेती संभल गई। लेकिन फिर भी सीपत, बिल्हा, कोटा और तखतपुर के कुछ इलाकों में फसल प्रभावित होने की शिकायत किसानों ने की। फसल पकने के बाद दो स्तर पर फसल कटाई का काम शुरू हुआ। एक में पटवारी और कृषि विभाग के अमले ने बीमा कंपनी के स्टॉफ के साथ क्रॉप कटिंग किया तो दूसरे स्तर पटवारियों ने क्रॉप कटिंग कर आनावरी रिपोर्ट तैयार की। पटवारियों ने रिपोर्ट तहसीलदारों को दी। इस रिपोर्ट में जिले का औसत 50 फीसदी अानावरी आया। इसकी रिपोर्ट राज्य शासन को भेज दी गई। हालांकि अभी कुछ पंचायतों की रिपोर्ट नहीं आई है पर वहां भी 37 फीसदी से उत्पादन ज्यादा होने की संभावना है। ऐसा हुआ तो किसानों द्वारा प्रीमियम के तौर पर दिए गए 9 करोड़ 16 लाख, 80 हजार रुपए बीमा कंपनी को मिल जाएंगे। कई इलाकों के किसान कम उत्पादन की शिकायत लेकर कलेक्टोरेट का घेराव कर रहे हैं। पिछले साल 6 तहसीलों में सूखा था व किसानों को 11 करोड़ रुपए मुआवजा दिया गया था पर मौजूदा स्थिति को देखकर तो नहीं लगता कि किसी को मुआवजा मिलेगा। प्रशासन के जिम्मेदार अधिकारी भी यहीं कह रहे हैं। वे कह रहे हैं 37 फीसदी से कम आनावरी होने पर ही बीमा का लाभ मिलता है।
कुछ पंचायतों से रिपोर्ट नहीं आई, फाइनल नहीं हुआ
कुछ पंचायतों से रिपोर्ट आना बाकी है। यह कहना कि मुआवजा नहीं मिलेगा, जल्दबाजी होगी। फाइनल नहीं हुआ है। इस मामले में इससे ज्यादा मुझे नहीं पता। कंपनी के पूरा प्रदेश हैंडल करने वाले मैनेजर से बात कर लीजिए। -विक्रम मिश्रा, एरिया मैनेजर, इफको टोकियो
जिले में हुई क्रॉप कटिंग में 37 फीसदी से ज्यादा उत्पादन की बात सामने आई है। हमने फाइनल रिपोर्ट शासन को भेजी है जिसमें 50 फीसदी अानावरी होना बताया है। यह तहसीलदारों की रिपोर्ट के आधार पर तैयार किया गया है। सूखा नहीं पड़ा तो मुआवजा कैसे मिलेगा। -एसआर कुर्रे, संयुक्त कलेक्टर व भू अभिलेख अधिकारी
सूखा नहीं तो मुआवजा कैसे मिलेगा
जिले के आठ हजार 121 किसानों ने अपना रजिस्ट्रेशन तो कराया लेकिन धान बेचने के लिए वे समितियों में नहीं गए। कुल 82 हजार 700 किसानों ने रजिस्ट्रेशन कराया था लेकिन 74 हजार, 579 किसानों से 38 लाख, 25 हजार 506 क्विंटल धान खरीदा गया है। अब सवाल ये कि बाकी बचे किसान अपना रजिस्ट्रेशन कराने के बाद धान बेचने क्यों नहीं पहुंचे। क्या उतना धान भी नहीं हुआ कि ये उसे समितियों में बेच सकते।
रबी में 7522 अऋणी का बीमा कराया
खरीफ का नहीं पता पर रबी के लिए 7522 अऋणी किसानों का बीमा कराने में विभाग ने मदद की। ग्रामीण कृषि विस्तार अधिकारियों ने लक्ष्य से अधिक किसानों का बीमा कराया है। -अनिल कौशिक, सहायक संचालक कृषि
8 हजार 121 ने धान क्यों नहीं बेचा?
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva